O‘zbekiston Respublikasi samoviy hududida fuqaro va eksperimental aviatsiyasining parvoz qilish aviatsiya qoidalariga (O‘zR AQ-91) o‘zgartirishlar kiritish haqida

O‘zbekiston Respublikasi Vazirlar Mahkamasining 2016-yil 1-martdagi 58-sonli “Tadbirkorlik subyektlarining fuqaro aviatsiyasi sohasida ruxsat berish tartib-taomillaridan o‘tishi tartibi to‘g‘risidagi nizomlarni tasdiqlash haqida”gi qaroriga muvofiq buyuraman:
 1. O‘zbekiston Respublikasi Parvozlar xavfsizligini nazorat qilish davlat inspeksiyasi boshlig‘ining 2007-yil 12-sentabrdagi 141-sonli buyrug‘i (ro‘yxat raqami 1723, 2007-yil 29-sentabr) (O‘zbekiston Respublikasi qonun hujjatlari to‘plami, 2007-y., 41-42-son, 420-modda) bilan tasdiqlangan O‘zbekiston Respublikasi samoviy hududida fuqaro va eksperimental aviatsiyasining parvoz qilish aviatsiya qoidalariga (O‘zR AQ-91) ilovaga muvofiq o‘zgartirishlar kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. 12, 13, 16, 277 va 787-bandlar o‘z kuchini yo‘qotgan deb topilsin.
 2. 14 va 15-bandlar quyidagi tahrirda bayon etilsin:
 “14. Fuqaro havo kemalarini O‘zbekiston Respublikasi Fuqaro havo kemalarining davlat reyestrida ro‘yxatga olish hamda ularning ro‘yxatdan o‘tganligi to‘g‘risida guvohnoma berish Vazirlar Mahkamasining 2016-yil 1-martdagi 58-son qarori bilan tasdiqlangan Fuqaro havo kemasining ro‘yxatdan o‘tganligi to‘g‘risida guvohnoma berish tartibi to‘g‘risidagi nizomga muvofiq amalga oshiriladi.
 15. Fuqaro havo kemasini O‘zbekiston Respublikasi Fuqaro havo kemalarining davlat reyestrida ro‘yxatga olish paytida Vazirlar Mahkamasining 2016-yil 1-martdagi 58-son qarori bilan tasdiqlangan Fuqaro havo kemasining ro‘yxatdan o‘tganligi to‘g‘risida guvohnoma berish tartibi to‘g‘risidagi nizomga asosan havo kemasiga shu havo kemasida qayd etiladigan ro‘yxat belgisi va davlat tanish belgisi beriladi.”.
 3. 20-band quyidagi tahrirda bayon etilsin:
 “20. Fuqaro havo kemasining uchishga yaroqlilik sertifikati Vazirlar Mahkamasining 2016-yil 1-martdagi 58-son qarori bilan tasdiqlangan Fuqaro havo kemasining uchishga yaroqlilik sertifikatini berish tartibi to‘g‘risidagi nizomga muvofiq beriladi.”.
 4. Mazkur o‘zgartirishlar O‘zbekiston Respublikasi Mudofaa vazirligi, Vazirlar Mahkamasi huzuridagi Gidrometeorologiya xizmati markazi hamda “O‘zbekiston havo yo‘llari” milliy aviakompaniyasi bilan kelishilgan.